|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4268, 487 46 14, 487 40 36  ounz@vojvodina.gov.rs | |
| KLASA: 003324741 2025 09427 004 001 000 001 | | DATUM: 5. 8. 2025. godine | |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu, nacionalne manjine – nacionalne zajednice za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine – izvođenje radova („Službeni list APV“, broj: 40/25) i Pokrajinske skupštinske odluke o proračunu Autonomne Pokrajine Vojvodine za 2025. godinu („Službeni list APV”, broj: 57/24 i 38/25 – rebalans), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) raspisuje

**NATJEČAJ**

ZA FINANCIRANJE I SUFINANCIRANJE AKTIVNOSTI VEZANIH ZA UNAPRJEĐENJE SIGURNOSTI OBJEKATA USTANOVA OSNOVNOG I SREDNJEG OBRAZOVANJA I ODGOJA

NA TERITORIJU AUTONOMNE POKRAJINE VOJVODINE

ZA 2025. GODINU – IZVOĐENJE RADOVA

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV”, broj: 57/24 i 38/25 – rebalans) i to: financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine - izvođenje radova **u ukupnom iznosu od 25.000.000,00 dinara** (na razini osnovnog obrazovanja i odgoja **12.500.000,00 dinara** i na razini srednjeg obrazovanja i odgoja **12.500.000,00 dinara).**

Sredstva se dodjeljuju za izvođenje radova kojima se unaprjeđuje sigurnost objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine i to za: ***radove na gromobranskim instalacijama, radove vezane za zaštitu od požara (uključujući radove na hidrantskim mrežama, ugradnja instalacija za automatsku dojavu požara, ugradnja evakuacijskog osvjetljenja i signalizacije), radovi na ogradama i ulaznim vratima kompleksa škole, ugradnja sigurnosnih vrata, radovi na zamjeni oštećenih elektroinstalacija*** i ostali slični radovi koji se tiču sigurnosti.

**Maksimalni iznos sredstava na koji se korisnici mogu prijaviti je 3.600.000,00 dinara s uračunatim PDV-om.**

Sredstva se ne dodjeljuju za radove čije je financiranje u punom iznosu osigurano iz drugih izvora.

Realizacija financijskih obveza obavljat će se sukladno likvidnim mogućnostima proračuna Autonomne Pokrajine Vojvodine za 2025. godinu.

**UVJETI NATJEČAJA**

*1. Podnositelji prijave su:*

* škole za osnovno i srednje obrazovanje i odgoj na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu, nacionalne manjine – nacionalne zajednice za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine – izvođenje radova su:

1. značaj realizacije projekta u odnosu na sigurnost i zdravlje učenika, nastavnika i zaposlenika koji koriste objekte,
2. financijska opravdanost projekta,
3. postojanje drugih izvora financiranja – sufinanciranje realizacije projekta,
4. održivost – dugotrajnost učinaka poboljšanja uvjeta korištenja objekta nakon realizacije projekta,
5. aktivnosti koje su poduzete u cilju realizacije projekta,
6. stupanj razvijenosti jedinice lokalne samouprave na čijem teritoriju se nalazi ustanova obrazovanja.

**OPĆE SMJERNICE NATJEČAJA**

Ukoliko je tehnički moguće projekt realizirati u više neovisnih faza izvođenja radova, podnositelj prijave treba podnijeti prijavu s jasno navedenim fazama za izvođenje radova i naznačenim financijskim sredstvima za sve faze.

Priloženi predmjer i predračun radova treba biti s precizno utvrđenom količinom radova i s tržišnim cijenama, jer će se sredstva podnositelju prijave prenositi nakon provedenog odgovarajućeg postupka nabave sukladno Zakonu o javnim nabavama (a najviše do odobrenog iznosa). Viškove radova i nepredviđene radove Tajništvo neće moći financirati.

Podnositelj prijave, koji je za određeni projekt konkurirao i na drugim mjestima, ima pravo podnošenja prijave i na predmetni natječaj ukoliko u trenutku podnošenja prijave nije imao, niti je mogao imati spoznaju o tome jesu li mu odobrena sredstva po drugom natječaju za predmetni projekt.

U slučaju podnošenja prijave sa sufinanciranjem radova, sredstva osigurana na ime udjela ustanove mogu biti vlastita, iz donacija i iz proračuna svih razina vlasti.

Nakon dodjele sredstava po Natječaju, Korisnik će biti dužan:

* potpisati ugovor o dodjeli proračunskih sredstava s Pokrajinskim tajništvom za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo), kojim će se regulirati međusobna prava i obveze ugovornih strana;
* provesti odgovarajući postupak nabave sukladno Zakonu o javnim nabavama („Sl. glasnik RS“ broj: 91/19 i 92/23);
* angažirati neovisnu osobu kao stručni nadzor nad izvođenjem predmetnih radova;
* u svemu se pridržavati Upute za realizaciju ugovora o dodjeli novčanih sredstava iz proračuna AP Vojvodine za 2025. godinu.

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva. Cjelokupna natječajna dokumentacija može se preuzeti od **5. 8. 2025. godine** na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine – nacionalne zajednice s naznakom „Za natječaj – za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine za 2025. godinu – izvođenje radova”, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).

**Uz prijavu na Natječaj, prilaže se:**

**A) ZA FINANCIRANJE I SUFINANCIRANJE izvođenja radova za koje nadležno tijelo izdaje rješenje kojim se odobrava izvođenje radova:**

1. **tehnička dokumentacija** na temelju koje je tijelo nadležno za izdavanje građevinske dozvole izdalo rješenje o odobrenju izvođenja radova (u slučaju da je vlasnik objekta na kojem se izvode radovi AP Vojvodina, a ustanova nije pribavila rješenje o odobrenju za izvođenje radova, ova ustanova podnosi tehničku dokumentaciju na temelju koje će nakon pribavljanja suglasnosti za izvođenje radova od strane Pokrajinske vlade, nadležno tijelo izdati rješenje o odobrenju izvođenja radova);
2. **rješenje o odobrenju za izvođenje** **radova** koje izdaje tijelo nadležno za izdavanje građevinske dozvole (u slučaju da je vlasnik objekta na kome se izvode radovi AP Vojvodina, ustanove koje nisu pribavile rješenje o odobrenju za izvođenje radova, podnose akt nadležnog tijela kojim se potvrđuje da je priložena tehnička dokumentacija cjelokupna i odgovarajuća, na temelju koje će se po dobivanju suglasnosti Pokrajinske vlade za izvođenje radova izdati rješenje o odobrenju za izvođenje radova);
3. **predmjer i predračun radova potpisan i ovjeren od strane odgovornog projektanta (dokument ne stariji od šest mjeseci s numeriranim stranama, obvezno mora sadržavati klasu i datum izrade**)**;**
4. **u slučaju sufinanciranja** **dostaviti dokaz o osiguranim sredstvima za sufinanciranje radova** (ugovor, rješenje, izvadak iz proračuna jedinice lokalne samouprave i slično) zajedno s uredno potpisanom i pečatiranom Izjavom odgovorne osobe o udjelu u sufinanciranju predmetnih radova (Izjavu dostaviti u slobodnoj formi);

**B) ZA FINANCIRANJE I SUFINANCIRANJE izvođenja radova tekućeg održavanja:**

1. **akt izdan od strane tijela nadležnog za izdavanje građevinske dozvole**, kojim se potvrđuje da je predmetna vrsta radova u priloženom predmjeru i predračunu radova, tekuće održavanje objekta, odnosno radovi za koje se ne izdaje rješenje o odobrenju za izvođenje radova prema Zakonu o planiranju i izgradnji („Sl. glasnik RS“, broj: 72/09, 81/09 – ispr., 64/10 – odluka US, 24/11, 121/12, 42/13 – odluka US, 50/13 – odluka US, 98/13 – odluka US, 132/14, 145/14, 83/18, 31/19, 37/19 – dr. zakon, 9/20, 52/21 i 62/23**);**
2. **predmjer i predračun radova** **potpisan i ovjeren od strane odgovornog projektanta (dokument ne stariji od šest mjeseci s numeriranim stranicama, obvezno mora sadržavati klasu i datum izrade);**
3. **u slučaju sufinanciranja** **dostaviti dokaz o osiguranim sredstvima za sufinanciranje radova** (ugovor, rješenje, izvadak iz proračuna jedinice lokalne samouprave i slično) zajedno s uredno potpisanom i pečatiranom Izjavom odgovorne osobe o udjelu u sufinanciranju predmetnih radova (Izjavu dostaviti u slobodnoj formi)

**Prijava se podnosi u tiskanom obliku (uredno ispunjena i potpisana od strane odgovorne osobe), a svi prilozi uz prijavu se dostavljaju ISKLJUČIVO U ELEKTRONIČKOM OBLIKU na USB-u ili CD-u.**

**Rok za podnošenje prijava na Natječaj je 5. 9. 2025. godine.**

Tajništvo zadržava pravo od podnositelja prijave, prema potrebi, zatražiti dodatnu dokumentaciju i informacije.

Nakon isteka roka za podnošenje prijava, Povjerenstvo pristupa razmatranju prijava.

Povjerenstvo neće razmatrati nepotpune i nedopuštene prijave i to:

* nepotpune prijave (nepravilno popunjene prijave tj. prijave u kojima nisu popunjena sva obvezna polja, prijave koje nisu potpisane i pečatirane, prijave koje su iznad vrijednosne granice od 3.600.000,00 dinara, prijave kod kojih je priložena dokumentacija tražena natječajem dostavljena s nedostacima i/ili nije dostavljena),
* nepravodobne prijave (prijave poslane nakon roka koji je označen kao posljednji dan Natječaja),
* nedopuštene prijave (prijave podnesene od strane neovlaštenih osoba i subjekata koji nisu predviđeni natječajem);
* prijave koje se ne odnose na natječajem predviđene namjene;
* prijave korisnika koji u prethodnom razdoblju nisu opravdali sredstva dodijeljena iz pokrajinskog proračuna kroz financijska i narativna izvješća.

Rezultati Natječaja bit će objavljeni na internetskoj prezentaciji Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na brojeve telefona: 021/487 42 68, 487 46 14, 487 40 36.**

Pokrajinski tajnik

Róbert Ótott